**Cabinet Primar**

**Nr. 108951/14.12.2021**

**REFERAT DE APROBARE**

a incheierii Acordului de colaborare intre Municipiul Bistrița, Compania Națională de Administrare a Infrastructurii Rutiere S.A, Judeţul Bistriţa-Năsăud şi Judeţul Cluj pentru realizarea proiectului " Drumul expres Cluj - Dej- Bistrița”

Compania Națională de Administrare a Infrastructurii Rutiere (CNAIR) a transmis Primăriei municipiului Bistrița proiectul Acordului de colaborare pentru realizarea proiectului “Drum Expres Cluj - Dej - Bistrița“, parte a obiectivului de investiţii „Autostrada Nordului" - aprobat prin Legea nr.264/2020 cu următorul traseu: Vama Oar - Satu Mare – Baia Mare - Dej - Bistrița - Vatra Dornei - Suceava.

Prin Hotărârea nr. 72/28.04.2021 a Consiliului local al municipiului Bistriţa a fost aprobată participarea municipiului Bistriţa ca partener la realizarea obiectivului de investiții " Drumul expres Cluj - Bistrița - Năsăud, componentă a Proiectului Drumul expers Turda - Halmeu ( Someș Expres )".

Proiectul „Drum Expres Cluj – Dej – Bistrița” este format din două sectoare de drum, respectiv drumul expres Dej – Bistrița, ca parte a aliniamentului Autostrăzii Nordului (lotul 1, sector 2), și sectorul independent de drum expres Cluj – Dej.

Obiectul proiectului de hotărâre este incheierea unui acord de colaborare intre Municipiul Bistrița, Compania Națională de Administrare a Infrastructurii Rutiere S.A, Judeţul Bistriţa-Năsăud şi Judeţul Cluj pentru realizarea proiectului "Drumul expres Cluj - Dej- Bistrița” in scopul creșterii eficienței accesării și implementării investițiilor în infrastructura de transport, respectiv dezvoltarea infrastructurii rutiere majore și a conexiunilor cu zonele relevante din punct de vedere economic.

Potrivit proiectului de acord, CNAIR S.A. se obligă să demareze întreaga activitate pentru obţinerea fondurilor externe nerambursabile necesare implementării etapei 1 în cadrul POIM 2014-2020 și să deruleze întregul proces necesar implementării etapei de proiectare a Autostrăzii Nordului și a sectorului de drum expres Cluj – Dej. Totodată, unităţile administrativ-teritoriale semnatare ale acordului se obligă să asigure întregul suport necesar pe perioada pregătirii proiectului.

Având în vedere prevederile 129, alin. 2, lit. “b” și “e” și alin. 9 lit. “c”, ale art. 139, alin. 3, lit. „f” și ale art. 196, alin. 1, lit “a” din Ordonanța de urgență nr. 57/2019 privind Codul administrativ, aprob inițierea proiectului de hotărâre privind încheierea Acordului de colaborare intre Municipiul Bistrița, Compania Națională de Administrare a Infrastructurii Rutiere S.A, Judeţul Bistriţa-Năsăud şi Judeţul Cluj pentru realizarea proiectului " Drumul expres Cluj – Dej-Bistrița”.

**Primar,**

**Ioan Turc**